ԷՀՄ-ն համախմբում և համակարգում է տարբեր երկրների էսպերանտական կազմակերպությունների գործունեությունը: Այն կազմակերպում է ամենամյա միջազգային համաժողովներ, որոնք հնարավորություն են տալիս տարբեր երկրներից եկած մասնակիցներին քննարկելու միջլեզվական հիմնահարցեր, ներկայացնելու իրենց ազգային մշակույթը, հանդիպելու նույն հետաքրքրությունների տեր մարդկանց և պարզապես վայելելու բարեկամական մթնոլորտի հաճույքը: